
	A Sajószöged Önkormányzat Községüzemeltetési Kft. azzal a céllal jött létre, hogy az önkormányzati, települési feladatokat minél gyorsabban, szakszerűbben, gazdaságosabban el tudja látni. A Kft. ezen a helyi piacon monopol helyzetben van, ezt a feladatot belátható időn belül ez a Kft. fogja ellátni. Ebbe a helyzetbe nem szabad belefelejtkeznünk, nem szabad ezt természetes állapotként, ajándékként elfogadnunk, ezért célunk az, hogy az önkormányzati igényeket minél magasabb színvonalon elégítsük ki, és minden évben, minden hónapban bizonyítsuk azt, hogy a ránk bízott feladatot a felmerült igények szerint el tudjuk látni. Számunkra az a siker, ha a Képviselő testület tagjai, mint a tulajdonosok képviselői és egyben megbízók is nyugodt szívvel gondolnak a Kft-re és sikerként nyugtázzák a Kft. teljesítményét.
	A feladatok szakszerű ellátásához a fejlesztéseinket, eszközvásárlásokat úgy szervezzük, hogy azokkal a munkát minél könnyebben tudjuk végezni. A kézimunkát gépi munkára próbáljuk váltani, hogy szükség esetén gyorsabban tudjunk végezni. Több rendezetlen gazos, göröngyös területen is tereprendezést végeztünk, hogy azt kézi kaszálás helyett géppel tudjuk karban tartani (pl.: temető, 35-ös út és kerékpárút közötti árok, víztorony környéke...).
Kihívást és nehézséget jelent számunkra a közfoglalkoztatottak munkavégzése. Vannak, akikkel lehet dolgozni, és vannak, akikkel nem. Mindenkinek próbálunk a képességeihez mérten munkát adni, egyiknek kevesebbet, másiknak többet. Ez a napi munkáknál konfliktusokat szül. Vannak viszont szorgalmas emberek is köztük, akik örömmel végzik a munkát, és ezt a kicsit is meg tudják becsülni. Sikernek érzik, ha felelősségteljes munkát kapnak, így az eredményt jobban meg is becsülik.
Próbálunk minden segítséget megadni a boldogulni akaró embereknek, akik értékelik a segítségünket (nem csak a dolgozóinknak, bárkinek, aki a faluból hozzánk fordul). Van, akinek egy talicska homok kell, van, akinek a biciklijét kell megjavítani, van akinek egy gödröt kell ásni, stb. Ami nem jár részünkről nagyobb áldozattal, és nem akadályoz minket egyéb munkáinkban, akkor segítünk a rászorulóknak.
Szerencsés helyzetben vagyunk, mert anyagi gondokkal eddig nem kellett küzdenünk a jó gazdálkodásnak köszönhetően, valamint kisebb-nagyobb mértékben folyamatosan sikerül fejlesztenünk. Hitelt nem kellett fölvennünk, a Kft-nek nincs tartozása, megbízható vásárlóként több beszállítótól is kapunk árut utólagos fizetésre, akár nagyobb összegben is.
Szándékunk, hogy az eddigi jó kapcsolat és a kölcsönös bizalom fennmaradjon, és hogy a Kft. fejlődése az Önkormányzat sikere legyen, amit a településen élők is megbecsüljenek és értékeljenek.

A társaság neve:		Sajószöged Önkormányzat Községüzemeltetési 
				Korlátolt Felelősségű Társaság
Székhelye:			3599 Sajószöged, Vállalkozói Park út 1.
Tevékenység kezdete:		1998. május 01.
Telefonszám:			+3649340022
E-mail cím:			szogedkft@gmail.com
Adószám: 			11588243-2-05
KSH szám:			11588243-9002-113-05
Cégjegyzékszám:		05-09-007113
Számlavezető bank:		OTP Bank Nyrt. Tiszaújvárosi fiók
Bankszámlaszám:		11734114-20588241
Képviselő:			Berecz Róbert ügyvezető
Képviselet módja:		Önálló
Képviselő elérhetősége:	+36705213715
Tulajdonos:			Sajószögedi Önkormányzat (3599 Sajószöged, Ady út 71.)
Képviselő testület tagjai:	Dr. Gulyás Mihály polgármester
				Vona Tamás alpolgármester
				Dr. Wirtz Ferenc
				Hegyi József
				Orliczki Frigyes Ferencné
				Okváth Dezsőné
				Tóth Béla
A társaság törzstőkéje:	3.700.000,- azaz: Hárommillió-hétszázezer forint.
Felügyelőbizottsági tagok:	Tóth Béla elnök
				Biri László
				Karaffa Gábor




A vállalkozás története:

Sajószöged Önkormányzat Képviselő-testülete a Sajószöged Önkormányzat Községüzemeltetési Kft-t 1998. május elsején alapította határozatlan időre. A Borsod-Abaúj-Zemplén Megyei Cégbíróság a céget 1998. július 30-án jegyezte be.
A társaság jogi személy, cégneve alatt jogokat szerezhet és kötelezettségeket vállalhat. A társaság létrehozásában a Képviselő-testületet az a cél vezérelte, hogy vagyoni hozzájárulással olyan vállalkozást hozzanak létre, amely alkalmas az Önkormányzat feladatául meghatározott helyi közszolgáltatások önköltségen való biztosítása mellett, külső vállalkozási tevékenység végzésével, szolid nyereség elérésére.
Az elsődleges cél tehát, hogy a vállalkozás az önkormányzati alapfeladatok üzemeltetésének elősegítését, fenntartását, fejlesztését szolgálja és nem a valódi profitorientált tevékenységeket.
A tulajdonosi jogokat Sajószöged Önkormányzat Képviselő-testülete gyakorolja az éves munkaterve alapján. Minden testületi tagot megillet az ügyvezetésben való részvétel: a taggyűlésen szavazati, tanácskozási jogukkal élhetnek.

A Kft. a mindennapi kötelezően ellátandó feladatokon kívül igyekszik az Önkormányzat és a településen lakók mindennapjait megkönnyíteni, jobbá, élhetőbbé tenni. Sajószöged 2012-ben elnyerte a Dél-borsodi LEADER Egyesület által meghirdetett legvirágosabb település címet. A Kft. közfoglalkoztatottak segítségével utcabútorokat (virágládát, padot, szemetest, hirdetőtáblát) tudott készíteni, amik a települést díszítik. Aktívan segítette és kiszolgálja ezek után is az önkormányzati rendezvényeket.
A település által nyert pályázati kivitelezési munkája a Kft-nek 2016-ban nem volt.
Szükség és lehetőség szerint a munkáinkba bevonjuk a helyi kereskedőket, vállalkozókat.

	A Sajószöged Önkormányzat Községüzemeltetési Kft. alkalmazottai felett a munkáltatói jogkört az ügyvezető gyakorolja. Az ügyvezető munkáltatója a Képviselő-testület, amely a napi folyamatos munkával kapcsolatos irányítási feladatokat a Polgármester útján látja el.
A Kft. dolgozóinak létszáma és szakmai összetétele úgy lett összeállítva, hogy a legszükségesebb, leggyakoribb karbantartási és fenntartási munkálatokat önállóan mindig el tudjuk végezni. Ezen kívül az Önkormányzat alkalmazásában álló közfoglalkoztatottak változó létszámban a Kft. irányítása alatt végeznek munkát a településen. Az ő munkájukra, segítségükre is nagy szükség van főleg a nyári időszakban.
A könyvelést továbbra is külső, erre szakosodott cég, a Kóródi-Kontroll Kft. vezeti. A munkabiztonsági szaktevékenységet a SZO-MIL HUNGARY KFT. látja el vállalkozási szerződés alapján.



A Kft. szervezeti felépítése:

Villanyszerelő

Nehézgépkezelő

Karbantartó,

Közfoglalkoztatottak

	A karbantartó, kőműves állás kivételével valamennyi poszt folyamatosan be van töltve a Kft-nél. Ezt takarékossági okokból, valamint alkalmas személy híján eddig időszakosan alkalmi munkavállalói szerződéssel és közfoglalkoztatott dolgozóval pótoltuk. Amíg nem találunk megfelelő személyt, addig ebben a formában fogunk szakembert alkalmazni. A vállalkozás fő célja az önkormányzati alapfeladatok, a település üzemeltetési feladatainak ellátása az elvárt színvonalon, valamint amennyiben marad szabad kapacitása külső megrendelők részére történő munkavégzéssel a bevételek növelése. Az alapfeladatok ellátásán túl a továbbiakban is részt veszünk az önkormányzati beruházások megvalósításában:

· Járdaprogram (lehetőség szerint)
· Csapadékvíz szikkasztó árkok építése
· Ár- és belvízvédelmi feladatok ellátása
· Utcabútorok készítése
· Pályázati munkák kivitelezése (amennyiben lesz)
· Helyi közutak üzemeltetése (takarítás, hótolás, kátyúzás)
· Parkok, virágos területek bővítése
· Helyi rendezvények kiszolgálása


Alapfeladatok:

	1.
	Napközi otthonos Óvoda karbantartása

	
	a) fűtés, víz, villany javítása, karbantartása.

	
	

	2.
	Alapszolgáltatási Központ karbantartása

	
	a) fűtés, víz, villany javítása, karbantartása.

	
	

	3.
	Egészségház karbantartása (Háziorvosi és Védő-

	
	női Szolgálat)

	
	a) fűtés, víz, villany javítása, karbantartása,

	
	b) kazánház, kiszolgáló helységek karbantartása,

	
	

	4.
	Művelődési Ház és Könyvtár karbantartása

	
	a) fűtés, víz, villany javítása, karbantartása,
b) egy- és kétnyári virágok ültetése, gondozása, öntözés, műtrágyázás.

	
	

	5.
	Zászlópark üzemeltetése

	
	a) park dísznövényzetének pótlása, karbantartása,

	
	b) egy- és kétnyári virágok ültetése, gondozása, öntözés, műtrágyázás.

	
	

	6.
	Parkok, közterületek karbantartása

	
	a) 13,2 ha park legalább hétszeri fűnyírása,

	
	b) játszótéri pihenőpadok, játékeszközök javítása,

	
	karbantartása,

	
	c) virágládák karbantartása, egy- és kétnyári virágok
ültetése, gondozása, öntözés, műtrágyázás,
d) hótolás, hó eltakarítás, síkosság mentesítés,

	
	e) utak javítása, karbantartása, kátyúzása.

	
	

	7.
	Községi Temető üzemeltetése

	
	a) kaszálás, bozótirtás, hó eltakarítás
b) padok, eszközök karbantartása

	
	

	8.


9.

	Sportöltöző és Sportpálya karbantartása (műtrágyázás, gyomirtás, épület karbantartása).

Piactér karbantartása (víz, villany karbantartása, építmények, növényzet karbantartása)



Továbbra is cél a lehetőségekhez mérten a géppark korszerűsítése és bővítése, a szakmai színvonal javítása, a szolgáltatások minőségi javítása. A vállalkozási tevékenységünk bevételeiből és támogatásból sok hiányzó eszközt sikerült megvásárolnunk, és eszközöket megjavíttatnunk. Jelenleg a legtöbb adódó feladatot el tudjuk látni saját eszközökkel, gépekkel, néhány eszköz beszerzése azonban még indokolt, valamint a régi, sok karbantartást igénylő költséges eszközök cseréje is szükséges lehet.

JCB munkagép, Multicar és Nissan teherautó karbantartása:
Használatuk és koruk alapján, valamint a nagyobb javítási költség elkerülése érdekében a JCB és a Multicar folyamatos karbantartást igényel. A motorfelújításokat 2016-ban elvégeztük, kisebb javításokra folyamatosan szükség van. Szerencsére a legtöbb javítást saját dolgozóval meg tudjuk oldani.

Citroën Berlingo cseréje:
Öreg, több mint 400 ezer km-t futott, folyamatos drága karbantartást igényel. Egy nagyobb rakterű, több személyes fiatal kisteherautó praktikusabban lenne kihasználható. (3 millió Ft)

Térkőgyártó berendezés eszközei:
Az eddigi hagyományos technológiával készült térkőgyártás a jelenlegi eszközökkel önállóan gazdaságosan nem valósítható meg. A meglévő sablonok 80%-a hibás, sérült, selejt, így nem lehet méret azonos térköveket gyártani velük, ami a lerakásnál rendkívül nagy hátrányt jelent. Valamint a sablonokat minden db térkő után tisztítani kell, ami sok időt és energiát vesz igénybe. Az önköltség pedig nem lesz kevesebb, mint amennyiért egy ipari gyártónál akciósan megvásárolható. Meglátásom szerint a gazdaságos üzemeltetéshez új olyan öntősablonokat kell beszerezni, amivel nagyobb térköveket, lapokat lehet gyártani. Valamint fontos, hogy a „kiöntött” térkő ne a sablonban kössön meg, hanem egy sima felületre készítse el azt a gép, amit kötés után csak fel kell szedni, így nem kell minden egyes térkövet az edényből kikalapálni és savval-lúggal kitisztítani belőle a maradékot. Hatékonyabb technológiával esetleg más termékeket (pl.: zsalukő, gyeprács) is lehetne gyártani akár eladásra is. Egy profi gyártó üzem kb. annyiért árulja a profi térkövet, amennyiért mi csak az alapanyagot tudjuk megvásárolni. Velük nehéz versenyezni. A térkőgyártást önerőből nyereségesen nem tudjuk végezni.

Állványos betonkeverő:
A telephelyünkön kb. évvel ezelőttig üzemelt az ipari betonkeverő. Aztán el lett bontva, csak egy silótartály maradt meg belőle. 2016-ban vásároltunk egy használt betonkeverő berendezést. A helyreállítás még folyamatban van. Úgy gondolom, ha üzemképes lesz, akkor a helyi igényeket és a környező települések igényeit ki tudjuk majd szolgálni.

	Ebben az évben is szeretnénk folytatni a telephely tereprendezését, telephelyen található épületek, csarnokok korszerűsítését, felújítását. Elsődleges feladatunk, hogy a jelenlegi állapotot fenntartsuk, ezután kezdhetjük el a felújításokat, építéseket. A 2008-ban épült irodaépület jogállása még mindig rendezetlen. A telekhatár rendeződött, már csak az fennmaradási engedélyt kell megszerezni.

Régi épületrész felújítása:
Statikai szakvélemény (2013) alapján a régi épületrész életveszélyes, alátámasztást igényel, tető-, vagy épületbontás szükséges. Ha csak tetőfelújítást tervezünk, akkor kb 5 millió Ft, ha komplett épületbontást, és új építést, akkor tervtől függően akár 20 millió Ft.

Géptároló építése:
A traktor és a JCB fedett tárolására. Sajnos a műhelycsarnok ajtajain egyik gép sem fér be. Ez a régi épületrész felújításával összehangoltan valósulhat meg. (500 ezer Ft)
Telephely udvarának lebetonozása:
Csapadékos időben a telephelyen állandó a sár jelenléte, így a gépek, helységek, dolgozók is folyamatosan sárosak. Ezt is az épület felújításával összehangolva szükséges megvalósítani. (1 millió Ft)

Az előbbi fejlesztési igények közül a legszükségesebb a telephely hiányosságának a rendezése, az életveszélyes tető helyreállítása, aztán az eszközök beszerzése. Ezek a berendezések nélkül is el tudjuk látni a feladatainkat, de időközben a karbantartásra, bérlésre sokkal többet kell majd költeni, mintha vettünk volna egy használhatót, és tovább fog tartani egy-egy javítási, építési munka.
Az irodaépület használatba vételi engedélyezése, az általános karbantartások saját forrásból megvalósíthatóak. A többi fejlesztéshez a működési támogatáson felül további rendkívüli támogatásra lesz szükség.


Szükséges fejlesztések fontossági sorrendben:
1. Telephely udvarának lebetonozása. Épületek felújítása.
2. Citroen Berlingo cseréje.


A Sajószöged Önkormányzat Községüzemeltetési Kft. pénzügyi helyzete

Mivel a vállalkozás kapacitását, erőforrásait a község üzemeltetése és az Önkormányzat szervezeteinek egyéb megbízásai nagymértékben lekötik, külső megrendelésre végzett munkája, ebből származó bevétele nem jelentős, ezért pénzügyi, likviditási helyzetét a fenntartó (tulajdonos) pénzügyi, likviditási helyzete határozza meg.
A tulajdonossal való jó együttműködésnek köszönhetően a vállalkozásnak tartós likviditási gondjai eddig nem voltak.

	Mivel a Kft. az Önkormányzat tulajdona és azért hozta létre, hogy az alapfeladatokat el tudja látni, nyilvánvaló, hogy ezeket a feladatokat nem szándékozik egy külső, másik vállalkozásnak átadni. Az Önkormányzat számára anyagilag a legjobb döntés, ha saját cégét finanszírozza. Fontos, hogy a helyi feladatokat helyi cég lássa el rövid és hosszútávon egyaránt. Ezt a gyakorlatot követik helyben a kezdetektől fogva.
Mindemellett fontosnak tartom, hogy az alapfeladatokon kívül elvégzendő építési, beruházási, felújítási feladatokat, munkákat is helyi vállalkozás lássa el, ha van rá kapacitás és lehetőség, akkor az Önkormányzat saját vállalkozása. Így a keletkező nyereség a saját cégben fog realizálódni, a munkához vásárolt eszközök a saját céget gazdagítja, stb. Nagyon fontos, hogy egy esetleges garanciális javításnál utolérhetőek vagyunk, nem tudunk elbújni, mint egy vidéki, esetleg több száz km-re lévő cég, így nekünk is érdekünk, hogy a munkát úgy végezzük el, ahogy kell, ne kelljen rövid időn belül elkezdeni a javítgatást.
A munkanélküliek, közfoglalkoztatottak munkába állásának, munkában tartásának fontos része a helyi munka. Az előző években sokat segítettek nekünk a közfoglalkoztatottak, viszonylag sok fő be tudott kapcsolódni a munkába. Volt olyan időszak, amikor olyan sokan voltak, hogy alig találtunk nekik értelmes, hasznos tennivalót. Jelenleg nagyon kevesen vannak, sokszor könyörögnünk kell, hogy 6-8 ember vállalja a közhasznú munkát.
Külső – nem önkormányzati – beruházás bonyolítására jelenleg nincs megbízásunk, az külső munkákból származó bevételeink minimálisak. Sírhely bérbeadásra 2016-ban 9 alkalommal került sor, aminek díja a temető karbantartásának töredékére elegendő csak, ezért ezzel külön nem kalkulálunk.

	A pénzügyi tervezésnél a működési támogatásra az előző évivel megegyező összeggel terveztünk. A minimálbéremelés a Kft-nél két főt érint

	Bruttó forint

	I.
	Támogatás
	24 500 000

	I.1.


	Az Önkormányzatnál és intézményeinél ellátandó alapfeladatokból származó bevétel. Működési támogatás

	24 500 000




	II.
	Vállalkozási tevékenység bevételei
	600 000

	II.1.
	Helyi közutak üzemeltetése
	600 000

	Összesen:
	
	25 100 000

Működési támogatás kiadásai:



	I.
	Személyi juttatások
	
	

	I.I
	Munkabérek és járulékai
	
	

	
	Ügyvezető havi munkabére:
	
	320 000

	
	5 fő havi munkabére:
	
	746 600

	
	Éves munkabér összesen:
	
	12 799 200

	
	(5 fő)
	
	

	
	
	
	

	
	Nyugdíjjár., munkaadói jár., szakképz. Hozzájár. (23,5%)
	
	3 007 812

	
	
	
	

	
	Munkabérek és járulékai összesen:
	
	15 807 012

	
	
	
	

	I.II.
	Cafatéria
	
	

	
	6 fő/ év
	
	900 000

	
	Járulékai (34,22%):
	
	307 980

	
	Összesen:
	
	1 207 980

	
	
	
	

	I.III.
	Munkába járás költségei:
	
	

	
	2 fő :
	
	91 260

	
	
	
	

	
	Személyi juttatás összesen:
	
	17 106 252

	
	
	
	

	
II.

	Fejlesztési költség
	
	400 000

	
	Iroda épület rendezése
	
	

	
	
	
	

	III.
	Fenntartási költségek
	
	

	
	Vásárolt anyagok költségei
	
	4 065 000

	
	Gázolaj, benzin, kenőanyag
	2 500 000
	

	
	Energia költség(víz, villany)
	250 000
	

	
	Nyomtatvány, irodaszer, szakképzés
	50 000
	

	
	Alapanyag, főanyag
	830 000
	

	
	Fogyóanyag, tisztítószer
	55 000
	

	
	Alkatrész
	290 000
	

	
	Karbantartási anyag
	50 000
	

	
	Fűtőanyagok költsége
	20 000
	

	
	Segédanyagok költségei
	20 000
	

	
	
	
	

	
	Egy éven belül elh.anyagok
	
	310 000

	
	Szerszámfelhasználás
	120 000
	

	
	Munkaruha, védőruha
	140 000
	

	
	Védőital
	50 000
	

	
	
	
	

	
	Egyéb anyagköltség
	
	30 000

	
	
	
	

	
	Igénybe vett szolgáltatások
	
	1 415 000

	
	Szállítás, rakodás, raktározás
	40 000
	

	
	Bérleti díjak(eszközök)
	30 000
	

	
	Posta, telefon, fax, internet
	480 000
	

	
	Szakkönyv, folyóirat, on-line
	5 000
	

	
	Javítás, karbantartás
	400 000
	

	
	Könyvviteli, szakértői, jogi s.
	460 000
	

	
	
	
	

	
	
	
	

	
	Egyéb igénybe vett szolgáltatások költségei
	
	850 000

	
	Biztonságtechnika, munkavédelem
	300 000
	

	
	Hatósági, igazgatási szolg.díj
	50 000
	

	
	Bankköltség, befekt.szolg díjak
	250 000
	

	
	Biztosítási díjak
	250 000
	

	
	
	
	

	
	Önk.felé gépjármű adó, iparűzési adó
	200 000
	270 000

	
	Társasági adó
	70 000
	

	
	Fenntartás összesen:
	
	6 940 000

	
	
	
	

	I, II, III.
	Összesen:
	
	24 446 252

	
	
	
	

	
	
	
	


Vállalkozási tevékenység kiadásai

	I.
	Helyi közutak üzemeltetése költsége
	560 000

	VII.
	Összesen:
	560 000

